Document ID: /fineweb-2-swissfilter-quality_10-filterrobots/filtered/02038.jsonl.gz/2866

«Malgrà pistas fitg bunas, n’ha la fatschenta da Pasca betg pudì salvar la nauscha stagiun», ha ditg il president da las pendicularas grischunas Silvio Schmid. Las nauschas prognosas da l'aura per ils dis da Pasca sajan la culpa che blers sajan stà a chasa sur Pasca.
Las prognosas han lavagà relativamain bler.
La stagiun da skis 2014/15 è stada ina stagiun da problems per las pendicularas grischunas: Uschia è la naiv vegnida pir tard en la stagiun. Da tuttas fins d'emna haja quai dà be ina cun sonda e dumengia da bell'aura, di Silvio Schmid. E lura haja era la midada andetga dal curs dal franc svizzer tar l'euro fatg donn a la fatschenta da las pendicularas.